ಕೊರೊನಾದಿಂದ ಮೃತಪಟ್ಟ ಬಿಪಿಎಲ್ ಕಾರ್ಡ್ ಇರುವವರಿಗೆ ಪರಿಹಾರ : ಡಿಸಿಎಂ ಕಾರಜೋಳ ಹೇಳಿದ್ದೇನು..? ಬೆಂಗಳೂರು: ಕೊರೊನಾ ಮೊದಲನೇ ಹಾಗೂ ಎರಡನೇ ಅಲೆಯಲ್ಲಿ ಸಾಕಷ್ಟು ಜನ ಸಾವನ್ನಪ್ಪಿದ್ದಾರೆ. ಈ ರೀತಿ ಕೊರೊನಾದಿಂದ ಸಾವನ್ನಪ್ಪಿರುವ, ಬಿಪಿಎಲ್ ಕಾರ್ಡ್ ಹೊಂದಿರುವ ಕುಟುಂಬಗಳಿಗೆ 1 ಲಕ್ಷ ರೂಪಾಯಿ ಪರಿಹಾರ ನೀಡಲು ಸಿಎಂ ನಿರ್ಧರಿಸಿದ್ದಾರೆ. ಸಿಎಂ ಈ ಘೋಷಣೆ ಮಾಡಿದ ಬಳಿಕ ಡಿಸಿಎಂ ಕಾರಜೋಳ ಮಾತನಾಡಿದ್ದು, ಸಿಎಂ ಅವರ ಈ ನಿರ್ಧಾರವನ್ನು ಸ್ವಾಗತಿಸುತ್ತೇನೆ ಎಂದಿದ್ದಾರೆ. ಇನ್ನು ಸಿಎಂ ಈ ಪರಿಹಾರ ಘೋಷಣೆ ಮಾಡಿರುವುದು ಅತ್ಯಂತ ಕಳಕಳಿಯಿಂದ ಘೋಷಣೆ ಮಾಡಿದ್ದಾರೆ. ಆ ಕುಟುಂಬದಲ್ಲಿ ಮಕ್ಕಳಿದ್ರೆ ಅವರ ಹೆಸರಿನಲ್ಲೆ ಡೆಪಾಸಿಟ್ ಮಾಡಲಾಗುತ್ತದೆ. ಕೊರೊನಾ ಮೊದಲು ಹಾಗೂ ಎರಡನೇ ಅಲೆಯಲ್ಲೂ ಮೃತಪಟ್ಟವರಿಗೆ ಈ ಯೋಜನೆ ಅನ್ವಯವಾಗಲಿದೆ. ಇದಕ್ಕಾಗಿ ಈಗಾಗಲೇ 250 ರಿಂದ 300 ಕೋಟಿ ರೂಪಾಯಿ ಹಣ ಆಗಬಹುದು ಎಂದು ಅಂದಾಜು ಮಾಡಲಾಗಿದೆ ಎಂದಿದ್ದಾರೆ.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಒಟ್ಟಾರೆ, ಸಿಎಂ ಯಡಿಯೂರಪ್ಪ ಅವರ ಈ ನಿರ್ಧಾರವನ್ನ ಸಾಕಷ್ಟು ಜನ ಸ್ವಾಗತಿಸಿದ್ದಾರೆ. ಒಂದು ಕುಟುಂಬದಲ್ಲಿ ದುಡಿಯುವ ಕೈ ಇಲ್ಲವಾದರೇ ಅವರ ಸ್ಥಿತಿ ಹೇಗಾಗಬೇಡ ಎಂಬ ಪ್ರಶ್ನೆಗಳಿದ್ದವು. ಸಿಎಂ ಅವರ ಈ ನಿರ್ಧಾರದಿಂದ ಎಷ್ಟೋ ಅನಾಥ ಮಕ್ಕಳಿಗೆ ಒಪ್ಪತ್ತಿನ ಗಂಜಿ ಕಯಡಿಯಲು ದಾರಿ ಮಾಡಿಕೊಟ್ಟಂತಾಗುತ್ತದೆ.